महत्त्वपूर्ण किन्तु लम्बी साधना द्वारा चुपचाप किए जाने वाले कामों के बजाय धमाकेदार और तुरन्त ध्यान खींचने वाले काम ऐसे लोगों को अधिक प्रिय होते हैं। उनके लिए काम की गुणवत्ता के बजाय आंकड़ों की विपुलता अधिक मायने रखती है। हम देखते हैं कि आजकल कई युवाओं की रुचि ज्ञान से अधिक डिग्री में होती है और उनमें से अधिकांश व्यक्तियों का ध्यान उनके द्वारा किए जाने वाले काम की उत्कृष्टता के बजाय प्रमाण पत्रों या फोटुओं आदि पर होता है।